ঠাকুরদা অমিতাভ বচ্চন এবং ঠাকুরমা জয়া বচ্চন সম্পর্কে ছোট্ট আরাধ্যার ধারণা কী? বচ্চন পরিবার সূত্রে খবর, ঠাকুরদা অমিতাভ হলেন আরাধ্যার ‘‘বছরভরের সান্তা’’। আরাধ্যা ‘‘সান্তা ক্লজ’’ হিসেবে চেনে তার ঠাকুরদাকেই। কেন? অমিতাভের নাকি একটি বদভ্যাস রয়েছে। সেটি হল, নাতনির জন্য যখন-তখন উপহার কিনে আনা। অমিতাভ নাকি বাড়ি থেকে বেরোলেই নাতনির জন্য একটি করে উপহার আনেন। আর সেভাবেই অমিতাভ হয়ে উঠেছেন নাতনির ‘সান্তা’।
কিন্তু ঠাকুরমা জয়া বচ্চন? নাতনির সঙ্গে তাঁর কেমন সম্পর্ক? এ নিয়ে সংবাদমাধ্যমে বিশেষ খবর প্রকাশিত হয়নি। যেটুকু জানা গিয়েছে, তাতে আরাধ্যার কাছে তার ঠাকুরমা হলেন একটি খেলনা! আরাধ্যা জানে, ঠাকুরমা তার খেলনা। ব্যস্ত ঠাকুরদা, বাবা, মা। এই অবস্থায় জয়ার প্রধান দায়িত্বই হল আরাধ্যা। জয়ার তত্ত্বাবধানেই আরাধ্যা বেড়ে উঠছে। সঙ্গে ঠাকুরদা অমিতাভের আস্কারা। সব মিলিয়ে বচ্চন পরিবার আর পাঁচটা সাধারণ পরিবারের মতোই ব়ড় করে তুলছে তাদের আদরের কন্যাসন্তানটিকে।
আর কেন আরাধ্যার সঙ্গে জয়ার কোনও ছবি প্রকাশ্যে দেখা যায় না? এ নিয়ে বচ্চন পরিবারের তরফে কিছু জানানো হয়নি। হতে পারে স্রেফ একটি কাকতালীয় ঘটনা। যা-ই হোক, সকলেই অপেক্ষা করছেন ঠাকুরমার কোলে তাঁর আদরের নাতনির একটি ফ্রেমের।
আরও পড়ুন
জানেন ঐশ্বর্য রাই কেন সবসময় মেয়েকে কোলে নিয়ে থাকেন?